
JUDEŢUL TIMIŞ

MUNICIPIUL TIMIŞOARA
S.U.I.P.I.C.

SC2020-






RAPORT DE SPECIALITATE

privind aprobarea documentației tehnico-economice-faza D.A.L.I., pentru obiectivul ,,DALI+PT Reabilitare imobil Cinematograful Fratelia, Str. Izlaz, nr. 40, Timişoara”
Având în vedere Referatul de aprobare a proiectului de hotărâre şi Proiectul de hotărâre privind aprobarea Documentaţiei de avizare a lucrărilor de intervenţii aferent obiectivului de investiţie „DALI+PT Reabilitare imobil Cinematograful Fratelia, Str. Izlaz, nr. 40, Timişoara”, prin care se propune aprobarea devizului aferent investiţiei în valoare de 7 741 700,03 lei (TVA inclus).
Facem urmatoarele precizari:

În conformitate cu HCL nr. 559/20.12.2017, Consiliul Local al Municipiului Timişoara şi-a asumat Protocolul de predare-primire a imobilelor cu destinaţia de săli şi grădini de spectacol cinematografic din Municipiul Timişoara, încheiat între R. A. D. E. F. RomâniaFilm şi Municipiul Timişoara. Prin acest document au fost preluate cinematografele Timiş, Dacia, Victoria, Unirea, Fratelia, Freidorf şi Arta. Aceste imobile nefiind folosite de foarte mult timp, sunt în stare avansată de deteriorare.

Având în vedere că în momentul actual Timişoara se confruntă cu lipsa de spaţii cu destinaţii culturale, este necesar şi oportun ca sălile şi grădinile de spectacol cinematografic să fie redate circuitului cultural, locuitorilor Municipiului Timişoara, prin refuncţionalizarea lor ca şi spaţii culturale.

Cinematograful FRATELIA poate fi considerat o structură modernă pentru vremea sa, o clădire pragmatică unde proiectanţii au căutat să exploateze la maximum  spaţiul. Clădirea cinematografului, este concepută în sistem sala regim parter, cu zone locale de P+1E-zona tehnica.
Accesul în cinematograf şi spaţiile ce aparţin de acesta se face prin parterul clădirii, direct din strada Izlaz. Întregul aparat este compus dintr-un hol, casă de bilete şi grupuri sanitare.

În prezent, clădirea este într-o stare avansată de degradare. Majoritatea degradărilor se datorează defectelor de hidroizolaţie. Sala de protocol nu este în stare de funcţionare.

Tencuiala, pardoseala sunt degradate iar mobilier nu mai există. În interior, există zone cu pereţi şi grinzi mucegăite, degradate din cauza infiltraţiilor de apă pluvială. Deşi închiriat unei firme private, spaţiul este nefolosit de ani de zile.

Din punct de vedere arhitectural, se propun următoarele:

Pentru zona interioară:
-se va amenaja intrarea principală cu o casă de bilete, foaier şi o depozitare.

-se va reamenaja sala mare a cinematografului, adăugându-seo scenă de aproximativ 30mp pentru activităţi artistice şi un număr de 104 scaune de cinema şi 2 locuri pentru persoane cu dizabilităţi, scaune ce au posibilitatea de a putea fi rabatate şi adunate astfel încât întreg spaţiul sălii să poată fi reorganizat în funcţie de necesitate.

-se va construi un spaţiu nou alipit de sala mare a cinematografului, ce va găzdui grupurile sanitare pe sexe şi un grup sanitar pentru persoane cu dizabilităţi
-un foaier la etaj

-o cameră de proiecţii

-un birou administrativ

Pentru zona exterioară

Mobilierul urban

Se propun a se realiza

-indicatoare de orientare spre puncte de interes

-bănci, coşuri de gunoi, jardiniere, rastel de biciclete, personalizate cu tema ,,cinema

-coşuri de gunoi amplasate de-a lungul traseurilor peisagistice

-,,ancore” metalice de susţinere a sistemului de prindere (cabluri) pentru diverse amenajări temporare ale spaţiului aerian exterior (iluminbat festiv, elemente cultural, etc)

Spaţii verzi

-Nu se va interveni asupra spaţiilor verzi existente 

-Se va amenaja în locul curţii betonate un spaţiu tip grădină verde cu loc pentru vizionat filme în aer liber.

-Gard viu perimetral, continuu, cu o înălţime de maxim 2 m din lemn cainesc

-Replantare integrală de astfel de plante mature în aliniamente paralele de-a lungul împrejmuirii parcelei
-Se va realiza un sistem de irigare subteran pentru a reduce pierderile de apă prin evaporare, prevăzut cu acţionare automată

Având în vedere faptul că piesa centrală, în jurul căreia este creată concepţia peisagistică, este aceea de cinematograf, întregul staţiu exterior se va subordona acestei funcţiuni şi va crea spaţii complementare acesteia.

În concluzie, prin documentaţia DALI  nr. 553/2019 - ,, DALI+PT Reabilitare imobil Cinematograful Fratelia, Str. Izlaz, nr. 40, Timişoara” faza D.A.L.I., s-au stabilit următoarele:

- valoarea totală estimată a investiţiei conform devizului general, ca fiind de 

 7.741.700,03 lei (inclusiv TVA), din care

C+M are valoarea de  5.445.697,94 lei (inclusiv TVA);
- indicatorii tehnico - economici rezultaţi în urma elaborării D.A.L.I., conform Anexei 1 la prezentul Raport de specialitate;

- descrierea sumară a investiţiei propusă a fi realizată prin proiect, conform Anexei 2 la prezentul Raport de specialitate.

Documentaţia de avizare a lucrărilor de intervenţii aferent obiectivului de investiţie „DALI+PT Reabilitare imobil Cinematograful Fratelia, Str. Izlaz, nr. 40, Timişoara”, a fost avizată cu nr..................... in cadrul Comisiei Tehnico-Economice de verificare şi avizare a documentaţiilor tehnico-economice pentru lucrările de investiţii şi reparaţii capitale. Sursa de finanţare a investitiei: bugetul local. 

Având în vedere prevederile legale expuse în prezentul raport, respectiv H.G. nr. 907/29.11.2016, apreciem că proiectul de hotărâre privind aprobarea indicatorilor tehnico – economici – Anexa 1 şi a descrierii sumare a investiţiei – Anexa 2, pentru proiectul - “ DALI+PT Reabilitare imobil Cinematograful Fratelia, Str. Izlaz, nr. 40, Timişoara”, îndeplineşte condiţiile tehnice pentru a fi supus dezbaterii şi aprobării plenului Consiliului Local. 

Şef Serviciu S.U.I.P.I.C.,




Consilier S.U.I.P.I.C.,
SANDA GREBLĂ





ALEXANDRA CĂDARIU

